

*Srednja medicinska škola Slavonski Brod*

*Vatroslava Jagića 3A*

*35 000 Slavonski Brod*

**N A T J E Č A J**

**ZA UPIS UČENIKA U 1. RAZRED SREDNJE MEDICINSKE ŠKOLE SLAVONSKI BROD U ŠKOLSKOJ 2016./2017. GODINI**

***OPĆE ODREDBE***

Izrazi koji se koriste u ovom natječaju, a koji imaju rodno značenje, bez obzira na to jesu li korišteni u muškome ili ženskome rodu, obuhvaćaju jednak način i muški i ženski rod.

***A. 1. PRAVO UPISA U SREDNJU ŠKOLU***

* Pravo upisa u prvi razred srednje škole imaju svi kandidati nakon završenog osnovnog obrazovanja, pod jednakim uvjetima u okviru broja utvrđenog odlukom o upisu koju za svaku školsku godinu donosi ministar nadležan za obrazovanje.
* Pod jednakim uvjetima u srednje škole upisuju se kandidati hrvatski državljani, Hrvati iz drugih država te djeca državljana iz država članica Europske unije.
* U prvi razred srednje škole mogu se upisati kandidati koji do početka školske godine u kojoj upisuju pri razred srednje škole navršavaju 17 godina. Iznimno, uz odobrenje školskog odbora, a u prvi razred srednje škole može se upisati kandidat do navršenih 18 godina, a uz odobrenje ministarstva nadležnog za obrazovanje kandidat stariji od 18 godina.
* Prijave i upis kandidata u prvi razred Srednje medicinske škole provodi se putem Nacionalnog informacijskog sustava prijava i upisa u srednje škole.
* U svakome upisanom roku kandidat može prijaviti najviše 6 odabira programa obrazovanja.

***A. 2. UPIS KANDIDATA KOJI JE STRANI DRŽAVLJANIN***

* Kandidat koji je strani državljanin iz zemlje izvan Europske unije može se upisati u srednju školu kao redoviti učenik bez plaćanja troškova školovanja ako ispunjava jedan od sljedećih uvjeta:

a) ako za to postoji međudržavni ugovor ili drugi interes tijela državne ili lokalne vlasti odnosno javnih ustanova

b) ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj

c) ako je roditelj ili skrbnik te osobe hrvatski državljanin

d) ako roditelj ili skrbnik te osobe ima radnu dozvolu i dozvolu privremenog boravka ili poslovnu dozvolu u Hrvatskoj

e) ako roditelj ili skrbnik te osobe ima odobren stalni boravak u Hrvatskoj

f) ako je roditelj ili skrbnik te osobe diplomatski ili poslovni predstavnik strane države u Hrvatskoj

g) ako takva osoba ili roditelj ili skrbnik te osobe azilant ili tražitelj azila

h) ako je takva osoba ili roditelj ili skrbnik te osobe stranac pod

supsidijarnom zaštitom ili stranac pod privremenom zaštitom.

* Kandidat strani državljanin iz zemalja izvan Europske unije, a koji ne ispunjava ni jedan od prethodnih uvjeta, može se upisati u srednju školu kao redoviti učenik uz obvezu plaćanja troškova školarine, ako ima reguliran status boravka sukladno zakonu kojim je uređen status stranaca.
* Odluku o godišnjim troškovima školovanja učenika donosi osnivač školske ustanove na prijedlog školskog odbora
* Iznimno osnivač može, na prijedlog školskog odbora, donijeti odluku kojom učenika oslobađa obveze plaćanja troškova školarine

***B. POPIS PROGRAMA OBRAZOVANJA I BROJ UPISANIH MJESTA***

|  |  |  |  |  |  |  |
| --- | --- | --- | --- | --- | --- | --- |
| ***NAZIV OBRAZOVNOG PROGRAMA*** | ***ŠIFRA PROGRAMA*** | ***TRAJANJE*** | ***RAZDREDNI ODJELI*** | ***OZNAKA ZA ODJEL*** | ***UČENICI*** | ***POTVRDA*** |
| *Medicinska sestra opće njege/medicinski tehničar opće njege* | *241004* | *5* | *2,00* | *A* | *52* | ***Liječnička svjedodžba medicine rada*** |
| *Fizioterapeutski tehničar / fizioterapeutska tehničarka* | *240704* | *4* | *1,00* | *B* | *26* | ***Potvrda nadležnog***  ***školskog liječnika*** |
| **Ukupno**  *Srednja medicinska škola Slavonski Brod*  *(12-078-507)* | - | - | **3** | - | **78** |  |

***C. UPISNI ROKOVI***

Učenici će se prijavljivati za upis i upisivati u 1. razred srednje škole u školskoj godini 2016./2017. u ljetnome i jesenskome upisnom roku.

***C.1. LJETNI UPISNI ROK***

|  |  |
| --- | --- |
| ***OPIS POSTUPAKA*** | ***DATUM*** |
| *Početak prijava u sustav* | *2.6.2016.* |
| *Početak prijava obrazovnih programa* | *27.6.2016.* |
| *Završetak prijave obrazovnih programa koji zahtijevaju dodatne provjere* | *28.6.2016* |
| *Provođenje dodatnih ispita i provjera te unos rezultata* | *29.6.–5.7.2016.* |
| *Rok dostave dokumentacije redovitih učenika (stručno mišljenje HZZ–a i ostali dokumenti kojima se ostvaruju dodatna prava za upis)* | *27.6.2016* |
| *Dostava osobnih dokumenata i svjedodžbi za kandidate izvan redovitog sustava obrazovanja RH* | *2.6.2016.–27.6.2016.* |
| *Završetak prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis* | *5.7.2016.* |
| *Brisanje s lista kandidata koji nisu zadovoljili preduvjete* | *6.7.2016.* |
| *Zaključivanje odabira obrazovnih programa*  *Početak ispisa prijavnica* | *6.7.2016.* |
| *Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu)*  *Brisanje s lista kandidata koji nisu zadovoljili preduvjete ili dostaviti prijavnice* | *8.7.2016.* |
| ***Objava konačnih ljestvica poretka*** | *11.7.2016.* |
| *Dostava dokumenata koji su uvjet za upis u određeni program obrazovanja ( liječnička svjedodžba medicine rada, ugovor o naukovanju učenika i ostali dokumenti kojima su ostvarena dodatna prava za upis) srednje škole*  ***Dostava potpisanog obrasca o upisu u I. razred srednje škole (upisnice) u srednju školu*** | ***11.7. – 15.7.2016.*** |
| *Objava okvirnog broja slobodnih mjesta za jesenski rok* | *18.7.2016.* |
| *Službena objava slobodnih mjesta za jesenski upisni rok* | *14.8.2016.* |

***C.2. JESENSKI UPISNI ROK***

|  |  |
| --- | --- |
| ***OPIS POSTUPAKA*** | ***DATUM*** |
| *Početak prijava u sustav i prijava obrazovnih programa* | *22.8.2016.* |
| *Dostava osobnih dokumenata, svjedodžbi i ostale dokumentacije za kandidate izvan redovitog sustava obrazovanja RH*  *Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.)* | *22.8.2016.* |
| *Završetak prijave obrazovnih programa koji zahtijevaju dodatne provjere* | *23.8.2016.* |
| *Provođenje dodatnih ispita i provjera te unos rezultata* | *24.8.–25.8.2016.* |
| *Završetak prigovora na osobne podatke, ocjene, natjecanja, rezultate dodatnih provjera i podatke na temelji kojih se ostvaruju dodatna prava za upis*  *Završetak unosa rezultata s popravnih ispita*  *Brisanje s lista kandidata koji nisu zadovoljili preduvjete* | *26.8.2016.* |
| *Zaključivanje odabira obrazovnih programa*  *Početak ispisa prijavnica* | *29.8.2016.* |
| *Krajnji rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu)*  *Brisanje s lista kandidata koji nisu zadovoljili preduvjete ili dostavili prijavnice* | *31.8.2016.* |
| ***Objava konačnih s ljestvica poretka*** | ***1.9.2016.*** |
| *Dostava dokumenata koji su uvjet za upis u određeni program obrazovanja (liječnička svjedodžba medicine rada, ugovor o naukovanju i ostali dokumenti kojima su ostvarena dodatna prava za upis) srednje škole.*  ***Dostava potpisanog obrasca o upisu u I. razred srednje škole (upisnice) u srednju školu u koju se učenik upisao*** | *2.9.2016.* |
| *Objava slobodnih upisnih mjesta nakon jesenskog roka* | *3.9.2016.* |

***D. ELEMENTI VREDNOVANJA KANDIDATA***

Za upis u I. razred srednjeg obrazovanja u srednjim školama prijavljenim kandidatima vrednuju se i boduju zajednički, dodatni (vrednovanje rezultata kandidata postignutih na natjecanjima iz znanja i u sportu) i poseban element vrednovanja kandidata.

***D.1. ZAJEDNIČKI ELEMENT VREDNOVANJA KANDIDATA***

* Zajednički element vrednovanja za upis kandidata u sve srednjoškolske programe obrazovanja čine prosjeci zaključnih ocjena iz svih nastavnih predmeta na dvije decimale u posljednja četiri razreda osnovnog obrazovanja. Na takav način moguće je steći najviše 20 bodova.
* Za upis kandidata u gimnazijske programe i programe obrazovanja za stjecanje strukovne kvalifikacije u trajanju od najmanje četiri godine, uz element iz stavka 1. ovoga članka vrednuju se i zaključne ocjene u posljednja dva razreda osnovnog obrazovanja iz nastavnih predmeta: **Hrvatski jezik, Matematika i prvi strani jezik** te triju nastavnih predmeta važnih za nastavak obrazovanja u pojedinim programima obrazovanja od kojih su dva propisana Popisom predmeta posebno važnih za upis koji je sastavni Pravilnika o elementima i kriterijima za izbor kandidata za upis u I. razred srednje škole ( **Kemija i Biologija**) , a jedan samostalno određuje srednja škola od obveznih nastavnih predmeta koji se uče u osnovnoj školi (**Fizika**). Za programe koji se provode na jeziku i pismu nacionalnih manjina to je, u pravilu, nastavni predmet iz jezika nacionalne manjine (materinski jezik). Na takav način moguće je steći najviše 80 bodova
* U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnog predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

***D.2. DODATNI ELEMENT VREDNOVANJA KANDIDATA***

Dodatni element vrednovanja čine sposobnosti i darovitosti kandidata.

* Sposobnost i darovitost kandidata dokazuju se i vrednuju:

a) Na osnovi rezultata postignutih na natjecanjima u znanju

b) Na osnovi rezultata postignutih na natjecanjima školskih sportskih društava.

Kandidatu se vrednuje isključivo jedno (najpovoljnije) postignuće na natjecanjima iz znanja ili u sportu.

***a) Vrednovanje rezultata kandidata postignutih na natjecanjima iz znanja***

* Pravo na izravan upis ili dodatne bodove ostvaruju kandidati na osnovi rezultata koje su postigli na:

* Natjecanjima u znanju iz nastavnih predmeta: Hrvatskog, Matematike, prvog stranog jezika
* Natjecanjima u znanju iz dvaju nastavnih predmeta posebno značajnih za upis u skladu s Popisom predmeta posebno važnih za upis
* Jednome natjecanju iz znanja koji samostalno određuje srednja škola iz Kataloga natjecanja i smotri učenika i učenica osnovnih i srednjih škola Republike Hrvatske, a koja se provode u organizaciji Agencije za odgoj i obrazovanje (**Fizike**).
* Vrednuju se i boduju rezultati kandidata postignutih na državnim natjecanjima iz znanja Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo te međunarodnim natjecanjima koje verificira Agencija za

odgoj i obrazovanje, a prema sljedećoj tablici:

|  |  |  |
| --- | --- | --- |
| ***Državna/ međunarodna natjecanja*** | ***Prvo*** *, drugo ili treće osvojeno mjesto kao pojedinac u 5.,6., 7., ili 8. razredu osnovnog obrazovanja* | ***Izravan upis*** *( pod uvjetom da zadovolje na ispitu sposobnosti i darovitosti u školama u kojima je to uvjet za upis)* |
| ***Prvo*** *osvojeno mjesto kao član skupine u 5., 6., 7., ili 8., razredu osnovnog obrazovanja* | ***4 boda*** |
| ***Drugo*** *osvojeno mjesto kao član skupine u 5.,6.,7., ili 8. razredu osnovnog obrazovanja* | ***3. boda*** |
| ***Treće*** *osvojeno mjesto kao član skupine u 5., 6., 7. Ili 8. razredu osnovnog obrazovanja* | ***2 boda*** |
| *Sudjelovanje kao pojedinac ili član skupine u 5., 6., 7., ili 8., razredu* | ***1. bod*** |

***b) Vrednovanje rezultata kandidata postignutih na sportskim natjecanjima***

* Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnog prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskog školskoga športskog saveza.
* Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| ***Natjecanja školskih sportskih društava*** | *Učenici koji su na državnom natjecanju kao članovi ekipe osvojili prvo mjesto* | ***3 boda*** |
| *Učenici koji su na državnom natjecanju kao članovi ekipe osvojili drugo mjesto* | ***2 boda*** |
| *Učenici koji su na državnom natjecanju kao članovi ekipe osvojili treće mjesto* | ***1 bod*** |

***D.3. POSEBAN ELEMENT VREDNOVANJA KANDIDATA***

Kao poseban element vrednovanja kandidata čini vrednovanje uspjeha:

a) kandidata sa zdravstvenim teškoćama,

b) kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima

c) kandidata za upis na osnovi Nacionalne strategije za uključivanje Roma za razdoblje od 2013. do 2020.

d) Kandidata hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo.

e) vrednovanje uspjeha kandidata s teškoćama u razvoju

* Neovisno o tome ispunjava li uvjete za ostvarivanje više prava, kandidatu će se priznati ostvarivanje isključivo jednoga prava, koje je za njega najpovoljnije.

***a) Vrednovanje uspjeha kandidata sa zdravstvenim teškoćama***

* Kandidat sa zdravstvenim teškoćama je kandidat koji je osnovno obrazovanje završio po redovitome nastavnom planu i programu, a kojem su teže zdravstvene teškoće i/ili dugotrajno liječenje utjecali na postizanje rezultata tijekom prethodnog obrazovanja i/ ili mu značajno sužavaju mogući izbor srednjoškolskoga programa obrazovanja.
* Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskog zavoda za zapošljavanje. s tako utvrđenim brojem bodova kandidat se rangira na ukupnoj ljestvici poretka.
* Za ostvarivanje dodatnih bodova kandidat obvezno prilaže:
* stručno mišljenje Službe za profesionalno usmjeravanje Hrvatskog zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkoga i/li/ gimnazijskoga) izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i(ili dugotrajnom liječenju koji su utjecali na postizanje rezultata tijekom prethodnog obrazovana i/ili mu značajno sužavaju mogući izbor programa.

***b) Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima***

* Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se jedan bod na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.
* Kandidat živi u otežanim uvjetima obrazovanja, koji su mogli utjecati na njegov školski uspjeh u osnovnoj školi ako:
* Živi uz jednoga i/ili oba roditelja s dugotrajnom teškom bolesti
* Živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama
* Živi uz samohranog roditelja( roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje il drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice o pravu samohranog roditelja kao korisnika socijalne skrbi
* Mu je jedan roditelj preminuo
* Je dijete bez roditelja ili odgovarajuće roditeljske skrbi prema zakonu koji uređuje socijalnu skrb
* Za ostvarenje prava kandidat treba priložiti:
* Liječničku potvrdu o dugotrajnoj težoj bolesti jednoga i/illi oba roditelja
* Potvrdu nadležnoga područnoga ureda Hrvatskog zavoda za zapošljavanje o dugotrajnoj nezaposlenosti oba roditelja
* Potvrdu o korištenju socijalne pomoći; rješenje ili drugi upranvi akt centra za socijalnu skrb ili nadležnog tijela u jedinici lokalne ili područne (regionalne) jedinice o pravu samohranog roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje
* Ispravu iz matice umrlih ili smrtni list koje je izdalo nadležno tijelo u jedinici lokalne ili područne (regionalne) jedinice
* Potvrdu nadležnog centra za socijalnu skrb da je kandidat dijete bez roditelja ili odgovarajuće socijalne skrbi

***c) Vrednovanje uspjeha kandidata na osnovi Nacionalne strategije za uključivanje Roma za razdoblje od 2013. do 2020.***

* Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se dva boda na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.
* Za ostvarivanje dodatnih bodova, kandidat prilaže preporuku Vijeća romske nacionalne manjine odnosno registrirane romske udruge.

***d) Vrednovanje uspjeha hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo***

* Pravo na izravan upis u srdnju školu, uz uvjet da zadovolje na ispitu sposobnosti i darovitosti u školama u kojima je to uvjet za upis, imaju kandidati hrvatski državljani čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo, a koji su se najmanje dva od posljednjih četiriju razreda prethodnoga obrazovanja školovali u inozemstvu.
* Za ostvarivanje prava na izravan upis, kandidat obvezno mora priložiti odgovarajuće dokaze o boravku u inozemstvu, trajanju školovanja i razlozima boravka u inozemstvu (dokaz o državljanstvu, trajanju i razlozima boravka u inozemstvu te svjedodžbe razreda završenih u inozemstvu)

***e) Vrednovanje uspjeha kandidata s teškoćama u razvoju***

* Kandidat s teškoćama u razvoju je kandidat koji je osnovnu školu završio prema rješenju ureda državne uprave u županiji, o primjerenome programu obrazovanja.
* Kandidati se rangiraju na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.
* Pravo upisa u nekome programu obrazovanja ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnome pedagoškome standardu srednjoškolskoga sustava odgoja i obrazovanja (Narodne novine, broj 63/08 i 90/10)
* Za ostvarenje navedenih prava, kandidat obavezno prilaže:
* Rješenje Ureda o primjerenom programu obrazovanja
* Stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkoga i/ili gimnazijskoga) izdanoga na temelju stručnoga mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i(ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskog zavoda za zapošljavanje.

***E. ZDRAVSTVENA SPOSOBNOST KANDIDATA***

Kandidat koji se upisuje u programe za koje je posebnim propisima i mjerilima određeno obvezno utvrđivanje zdravstvene sposobnosti, pri upisu u te programe (ovisno o tome što je propisano za određeni program obrazovanja) obvezno dostavlja:

* potvrdu nadležnoga školskog liječnika o zdravstvenoj sposobnosti kandidata za propisani program
* liječničku svjedodžbu medicine rada.

***F. PROVEDBA DODATNIH PROVJERA SKLONOSTI I SPOSOBNOSTI* *KANDIDATA***

* Škola koja upisuje kandidata u programe obrazovanja za koje je potrebna određena tjelesna, glasovna i slična spretnost ili sposobnost mogu provoditi provjeru sklonosti i sposobnosti kandita za taj program obrazovanja.
* Na temelju provjera kandidat može ostvariti ocjenu „položio“ ii „nije položio“

***G. UTVRĐIVANJE UKUPNOG REZULTATA KANDIDATA***

* Ljestvica poretka kandidata utvrđuje se na osnovi zajedničkoga, dodatnoga i posebnog elementa vrednovanja uz dokazivanje zdravstvene sposobnosti kandidata za obavljanje poslova i radnih zadaća u odabranom zanimanju.

***H. NAKNADNI ROK ZA UPIS UČENIKA NAKON ISTEKA JESENSKOG ROKA***

Učenici koji ne ostvare pravo upisa u ljetnom ili jesenskom upisnom roku mogu se prijaviti za upis u naknadnome roku za upis u program obrazovanja u kojemu je nakon jesenskog upisnog roka ostalo slobodnih mjesta u okviru upisnih mjesta.

Prijave za upis u naknadnome roku zaprimaju se od 5.9.2016. do 9.9.2016.